MLDataScientist/Wikipedia-uzbek-2024-05-01 huggingface dataset:
Chingiz Yakubov

Chingiz Fevziyevich Yakubov (, , 5-may 1972-yil, Toshkent) – ukraina va rus olimi, mashinasozlik sohasidagi mutaxassis. Qrim davlat muhandislik-pedagogika universiteti rektori (2016). Texnika fanlari nomzodi. Qrim Respublikasi Davlat kengashi deputati (2019). „Yedinaya Rossiya“ partiyasining aʼzosi.

60 dan ortiq ilmiy ishlar, 2 ta monografiya, 1 ta ixtiro va 6 ta deklarativ patentlar muallifi. Bitta texnika fanlari nomzodi tayyorlagan.

Biografiyasi 

Chingiz Yakubov 1972-yil 5-mayda Toshkent shahrida tavallud topgan. Otasi Fevzi Yoqubov (1937–2019) – Qrim davlat muhandislik-pedagogika universiteti rektori (1993-2016) va Ukraina Qahramoni (2004) boʻlgan.

Taʼlimi 
Chingiz Fevziyevich 1989–1994-yillarda Toshkent Davlat texnika universitetining mashinasozlik texnologiyasi yoʻnalishida tahsil olgab va „muhandis-mexanik“ sohasi boʻyicha malakasini oshirgan.

Aspiranturani 1998–2001-yillar oraligʻida Xarkov politexnika institutining kunduzgi taʼlimida oʻqigan.

Fevziyevich 2004-yilda KPIda „Yuqori tezlikda ishlaydigan asboblarning eskirishga chidamliligini ularning dastlabki xususiyatlarini maqsadli oʻzgartirish orqali oshirish“ mavzusida nomzodlik dissertatsiyasini himoya qilgan. Uning ilmiy rahbari texnika fanlari doktori, professor A. I. Grabchenko boʻlgan.

Yakubov 2007-yilda Qrim Oliy Kengashi Prezidiumining qarori bilan „Metalga ishlov berish jarayonlarida ekologik toza COTSni yetkazib berishni minimallashtirish usuli“ loyihasi uchun ilmiy grant olgan.

2012-yilda Magdeburg universitetida nemis tilida nomzodlik dissertatsiyasini himoya qilib, muhandislik fanlari doktori ilmiy darajasini olgan.

Ijtimoiy va siyosiy faoliyati 
Chingiz Fevziyevich 2018-yilda Qrim Respublikasi rahbari huzuridagi Qrim-tatar xalqi kengashiga aʼzo boʻldi.

2019-yil 8-sentabrda „Yedinaya Rossiya“ partiyasi roʻyxati boʻyicha Qrim Respublikasi Davlat kengashi deputati etib saylandi.

Muhandislik fanlari doktori Yakubov 2020-yildan Rossiya Federatsiyasi Prezidenti huzuridagi Millatlararo munosabatlar boʻyicha kengash aʼzosi boʻldi.

Oilasi 
Chingiz oilali, toʻrt nafar farzandi bor.

Manbalar 

Toshkentda tugʻilganlar
Yashayotgan insonlar
1972-yilda tugʻilganlar
5-mayda tugʻilganlar
Toshkent davlat texnika universiteti bitiruvchilari
Aleksandr Yurovskiy

Aleksandr Yakovlevich Yurovskiy (1921–2003) – kinodramaturg, Moskva davlat universitetining jurnalistika fakulteti professori, SSSRdagi telejurnalistika boʻyicha birinchi darslik muallifi.

Biografiyasi 
Aleksandr Yakovlevich 1921-yil 21-sentabrda Toshkentda (Oʻzbekiston) yahudiy oilasida tavallud topgan.

Yurovskiy 1926-yilda Leningradga, bir necha yil oʻtgach esa Moskvaga ishga oʻtkazilgan. U 313-sonli maktabda oʻqiyotganda teatrga mehr qoʻygan va Markaziy Pionerlar uyi qoshidagi Bolalar ijodiyoti teatrining studiyasida tahsil olgan.

Aleksandr 1939-yilda oʻrta maktabni tugatgach, Bauman nomidagi Moskva oliy texnika maktabiga oʻqishga kirdi. Birinchi yilidanoq armiyaga chaqirilib, Kavkazorti chegara qoʻshinlari safida xizmat qilgan. Ulugʻ Vatan urushi boshlanishi bilan Kavkazorti fronti qoʻshinlarida jang qilgan. Kichik serjant unvoni bilan Qrim fronti 12-maxsus otishma brigadasi instruktorining oʻrinbosari sifatida jang qilgan va yengil yaralangan. Aleksandr 1942-yil bahorida Kerch yarim oroliga qoʻnish paytida ogʻir yaralangan va shu sababli nogiron boʻlib qolgan. Hurmat belgisi va Vatan urushi ordenlari bilan taqdirlangan.

Jurnalist 
1947-yildan „Ogonyok“, „Rabotnitsa“ va boshqa jurnallarda Yurovskiyning ocherk va maqolalari chop etilgan. 1948-yilda universitetni tugatgach, „Ogonyok“ jurnaliga adabiy xodim boʻlib ishga qabul qilindi. U yerda shoira va publitsist Galina Shergova bilan uchrashdi. Shoira oʻzining adabiy qobiliyati va qomusiy bilimi bilan Aleksandrni hayratda qoldirib, uning asarlarini tahrir qildi. Aleksandr 1951-yilda „Ogonyok“ jurnalidan haydalgan.

Stalinning oʻlimidan soʻng rejissyor V. N. Sharoyeva1954-yilda Yurovskiyni Markaziy televidenie studiyasiga ishlashga taklif qildi.

Ssenariy muallifi 
Aleksandr Yakovlevich 1950-yillar oʻrtalarida E. Mednikova bilan birga, ssenariy yozish va rus tiliga tarjima qilish bilan shugʻullangan. Ular butun mamlakat boʻylab amerikalik va ingliz pyesalarini sahnalashtirishgan. Ulardan eng mashhuri F. Nottning „Telefonniy zvonok“ sahnasi boʻlib, keyinchalik „Oshibka Toni Vendisa“ filmining ssenariysi uchun asos boʻlib xizmat qilgan.

1961-yilda Aleksandrning ssenariysi asosida mashhur „Aliye parusa“ filmi suratga olindi. Aleksandr Yakovlevich „Mosfilm“ qoshidagi „Telefilm“ uyushmasi badiiy kengashiga aʼzo boʻlgan.

Sanʼatda 
Yuriy Vizborning „A jizni u nas vishla takaya…“  qoʻshigʻi Aleksandr Yurovskiy va Galina Shergovaga bagʻishlangan.

Manbalar 

Sovet Ittifoqi Kommunistik Partiyasi aʼzolari
Mehnat faxriysi medali sohiblari
„1941-1945-yillardagi Ulugʻ Vatan urushida Germaniya ustidan qozonilgan gʻalaba uchun“ medali sohiblari
1-darajali Vatan urushi ordeni sovrindorlari
Filologiya fanlari doktorlari
Moskvada vafot etganlar
2003-yilda vafot etganlar
5-noyabrda vafot etganlar
Toshkentda tugʻilganlar
1921-yilda tugʻilganlar
21-sentyabrda tugʻilganlar
Katta Jamiya masjidi

Lohurdagi Katta Jamiya masjidi () – Pokistonning Lohur shahrida joylashgan masjid. 70 000 namozxonni sigʻdira oladigan bu masjid Pokistondagi uchinchi va dunyodagi oʻn toʻrtinchi yirik masjiddir.

Masjidning bosh dizayneri Nayyar Ali Dada. Masjid 2014-yil 6-oktyabrda Qurbon hayitida ochilgan. Binoning ichiga 25 000 namozxon sigʻadi. Asosiy namozxonalar tomon olib boruvchi yoʻlak va hovli bilan esa jami 70 000 kishi sigʻadi. Arxitektura Badshahi masjidi, Vazir Xon masjidi va Shayx Zayd masjidi oʻxshash boʻlib, qurilish xarajatlari 4 milliard rupiy (yoki taxminan 39 million dollar) ni tashkil qiladi.

Inshoot har biri 165 fut balandlikdagi toʻrtta minora va 20 ta kichik gumbazdan iborat. Tashqi koʻrinishi 4 millionta qoʻlda ishlangan Moʻlton plitkalari bilan qoplangan. Ichki tarafi Turkiyadan keltirilgan buyurtma asosida tayyorlangan gilamlar va Erondan keltirilgan 50 dan ortiq qandillar bilan bezatilgan. Qavatlardan biri nodir Qur’on kolleksiyalarini namoyish etuvchi Islom merosi muzeyi, islom kutubxonasi va turli antiqa buyumlarga ega islomiy sanʼat galereyasidan iborat.

Manbalar 

Katta masjidlar
2014-yilda qurib bitkazilgan masjidlar
Lohurdagi masjidlar
Eng katta masjidlar roʻyxati

Ushbu maqolada har qanday islom maktabi yoki yoʻnalishiga tegishli boʻlgan, namozxonalar (musalla), hovlilar (sahn) va ayvonlar (rivoq) kabi barcha mavjud namoz joylarida kamida 15 000 nafar namozxonni sigʻdira oladigan dunyo boʻylab masjidlar roʻyxati mavjud. Bu roʻyxatdagi barcha masjidlar jamoat masjidlari boʻlib, juma namozini oʻqish imkoniyati boʻlgan masjidlardir

Masjidlar roʻyxati

Manbalar 

Eng katta 
Masjidlar
Abdulqodir Gʻiloniy maqbarasi

Abdulqodir Gʻiloniy maqbarasi, shuningdek, Al-Haḍrat Al-Qādiriyyah () nomi bilan ham tanilgan yoki Mazār Ghous (), Iroqning Bagʻdod shahrida joylashgan Qodiriyya soʻfiylik tariqatining asoschisi Abdulqodir Gʻiloniyga bagʻishlangan islom diniy majmuasi. Uning atrofidagi maydon Kilani maydoni deb ataladi. Majmua masjid, maqbara va „Qodiriyya kutubxonasi“ deb nomlanuvchi kutubxonadan iborat boʻlib, unda islomshunoslikka oid nodir eski asarlar saqlanadi. U yerda olimning oʻgʻli Abdul Razzoq Gʻiloniy ham dafn etilgan.

Tarixi 

Majmua Bāb Ash-Shayx yaqinida qurilgan () Dajlaning sharqiy sohilidagi Al-Rusafada joylashgan. Al-Rusafada Hanbaliy mazhabi asoschisi Imom Ahmad ibn Hanbalning masjidi ham mavjud.

Safaviy Shoh Ismoil I davrida Gʻiloniy ziyoratgohi vayron qilingan. Biroq 1535-yilda Usmonli Sultoni Sulaymon ziyoratgoh ustiga gumbaz qurdirgan va bu gumbaz hozirgacha saqlanib qolingan.

Terror hodisasi 
2007-yil 28-mayda ziyoratgohga bomba oʻrnatilgan avtomobil portlashi roʻy berdi, natijada 24 kishi halok boʻldi va 68 kishi yaralandi. Hujum ziyoratgoh va masjidga jiddiy zarar yetkazdi, tashqi devor, gumbaz va minora vayronaga aylandi.

Yana qarang 

 Bagʻdoddagi masjidlar roʻyxati
 Yaqin Sharq
 Mesopotamiya

Manbalar 

Koordinatalar Vikimaʼlumotlarda
Iroqdagi maqbaralar
Bagʻdoddagi masjidlar
Iroqdagi masjidlar
Gumbazli masjidlar
Georgiy Ioannidis

Georgiy Petrovich Ioannidis (1923-yil, Stavropol, SSSR – 1986-yil, Afina, Gretsiya) – yuz-jagʻ va plastik jarrohlik yoʻnalishi boʻyicha sovet va grek stomatologi, Toshkent tibbiyot instituti professori.

Hayoti 
1923-yil 6-sentyabrda RSFSRning Stavropol shahrida tugʻilgan. Otasi Ioannidis Petros Pontiyalik grek savdogari, Rossiya imperiyasining Kars viloyati Ardaxon shahrida tugʻilgan. 1918-yilda Brest-Litovsk shartnomasiga koʻra Kars viloyati Turkiya hududiga aylangan va Ionnadis Petros Stavropolga koʻchib oʻtgan. Onasi Tamara Tambieva - Kabardiyada tugʻilgan. 1928-yilda Ioannidis oilasi Gretsiyaga koʻchirib oʻtkazilgan.

Georgiy Petrovich Ioannidis 1942-yilda Salonikidagi Aristotel universitetining tibbiyot fakultetiga oʻqishga kirgan. U 1942-yilda Gretsiya Kommunistik partiyasi aʼzosi sifatida Gretsiya milliy ozodlik fronti bilan birgalikda natsistlarga qarshi kurashda qatnashgan.
1946—1949-yillardagi fuqarolar urushi davrida Gretsiya demokratik armiyasining partizan kuchlari bilan birga (yunoncha: Δημοκρατικός Στρατός Ελλάδας) tibbiy xizmat leytenanti unvoni ostida, oʻng qanot harbiylashtirilgan tashkilotlarga qarshi kurashda qaatnashgan.
1949-yil sentabrida Gretsiya demokratik armiyasining magʻlubiyatidan soʻng Georgiy Ioannidis va minglab omon qolgan partizanlar SSSRga, Toshkent shahriga koʻchib oʻtishadi.

1954-yilda Georgiy Ioannidis Toshkent tibbiyot institutini tamomlagan. U 1961-yilda tibbiyot fanlari nomzodi, 1970-yilda tibbiyot fanlari doktori, 1971-yilda professor unvonini oladi.

Georgiy Ioannidis 1974—1977-yillarda Toshkent tibbiyot institutining gospital jarrohlik stomatologiyasi kafedrasi mudiri, 1978—1984-yillarda esa bolalar jagʻ-yuz xirurgiyasi kafedrasi mudiri lavozimlarida ishlagan. U Grek siyosiy migrantlari ilmiy jamiyatiga raislik qilgan.

Georgiy Ioannidis 1984-yil dekabrda Gretsiyaga qaytadi. U 1986-yil boshida „Xalq salomatligi“ ilmiy-ommabop jurnalida nashriyot boʻyicha maslahatchi lavozimida ishlaydi.

Georgiy Petrovich Ioannidis 1986-yil 20-martda Afinada vafot etadi.

Ilmiy faoliyati 
 Yuqori jagʻning xavfli oʻsmalarini davolash
 Oʻsayotgan tanada temporomandibular boʻgʻimning (TMB) suyak patologiyasini davolash usullari.
 Kattalardagi orttirilgan mikrogeniya va chakka-mandibular boʻgʻimning ankilozini birgalikda davolash usullari

Manbalar
Eng baland masjidlar roʻyxati

Dunyodagi eng baland masjidlar roʻyxati. Balandlik qiymati masjidning eng baland elementining balandligini beradi (odatda minora).

Roʻyxat

Yana qarang 

 Eng baland minoralar roʻyxati

Manbalar 

Masjidlar roʻyxati
Eng baland binolar roʻyxati
Umar Suhravardiy maqbarasi

Umar Suhravardiy maqbarasi yoki Shayx Umar Suhravardiy masjidi va qabri (), – maqbara va masjiddan iborat tarixiy majmua boʻlib, Iroqning Bagʻdod shahrida joylashgan. Majmua qurilishi Abbosiylar davriga borib taqaladi va Suhravardiya soʻfiylik ordeni asoschisi Shihobiddin Abu Hafs Umar as-Suhravardiyga atab qurilgan. Masjid Shayx Umar koʻchasi va Bagʻdod devorining Bob al-Vastoniy oʻrtasida, Al-Rusafa tumanining janubiy qismida joylashgan. Masjidni Muhammad al-Qosim shossesidan va shahar markazidan taxminan  uzoqlikdan turib ham koʻrish mumkin.

Tarixi 
Masjid qurilishi 12-asrda amalga oshirilgan boʻlib, u masjid yaqinidagi qabristonga dafn etilgan Umar Suhravardiy nomi bilan atalgan. Masjid 1902-yilda Ismoil Posho tomonidan 1926-yilga qadar taʼmirlangan. 1964-yilda Vaqf vazirligi tomonidan yana bir marotaba taʼmirlash ishlari olib borilgan. 2010-yilda minoraning qulash xavfi mavjudligi xabar qilingan.

Qurilishi 
Bino majmuasi ichkarsining maydoni taxminan  boʻlib, uni oʻrab turgan qalin devorga qoʻshimcha ravishda oʻnta ustunga asoslangan marmar bilan qoplangan gumbaz oʻrnatilgan. Majmuaning qarshisida masjid tarkibiga kiruvchi namozxona joylashgan. Majmuaning ichida Umar Suhravardiyning qabriga olib boruvchi eshik bor, u Umar Suhravardiy shogirdlaridan birining qabri joylashgan kichikroq xona roʻparasida joylashgan. Qabr xonasi kichik boʻlib, Umar Suhravardiy qabri yogʻochdan yasalgan zarih bilan qoplangan. Ziyoratgoh tepasida saljuqiy meʼmorchilik uslubida qurilgan noyob konussimon gumbaz bor. Masjid ichida eski qabriston atrofida yoz vaqti uchun moʻljallangan yana bir majmua va 400 nafargacha namozxonni sigʻdira oladigan besh vaqt namoz oʻqiladigan joy ham mavjud. Atrofdagi qabriston dastlab Al-Vardiyya qabristoni deb atalgan, lekin u yerga Umar Suhravardiy dafn etilganidan keyin Shayx Umar qabristoni deb atala boshlangan.

Galereya

Yana qarang 

 Iroqdagi islom
 Iroqdagi masjidlar roʻyxati

Manbalar 

Bagʻdoddagi masjidlar
Koordinatalar Vikimaʼlumotlarda
Saljuqlar arxitekturasi
Iroqdagi maqbaralar
Gumbazli masjidlar
Yashil

Yashil (forscha: ياشيل , Yāshīl deb ham romanizatsiya qilinadi, shuningdek, Yāshel va Bāshīl nomlari bilan ham keng tarqalgan) – Eronning Sharqiy Ozarbayjon ustonining Vorzikon shahristoniga qarashli qishloq. 2006-yil aholini roʻyxatga olish maʼlumotlariga koʻra, qishloqning aholisi 218 nafarni tashkil etadi.

Manbalar 

Eron
Eron aholi punklari
Aholi yashash punktlari
Aholi punktlari
Oriat FM

Oriat FM – rus tilida eshittirish beruvchi oʻzbek radiosi . „ORIAT“ teleradiokompaniyasining bir qismi. Efirga 2002-yil 5-yanvarda efirga uzata boshlangan.

Boshlovchilar 
Hozirda ishlamoqda:

 Igor Gankin
 Olesya Romashko

Ilgari ishlagan:

 Fotima Dzeranova
 Leyla Ametxon
 Elena Plexanova
 Laylo Rasulova
 Nikita Makarenko

Dasturlar 

 „Utroverts“
 „Life hack“
 „Qizil gilam“
 „Vaqt oʻtishi bilan“
 „Pop mexanikasi“
 „Abirvalg“

Mukofotlar 

 2006 yil – XVI Moskva xalqaro reklama festivalida „Ommaviy isteʼmol tovarlari“ ishi uchun birinchi oʻrin.
 2015 yil – „Ozod yurt toʻlqinlari“ VIII media-festivalida „Eng yaxshi radiostansiya“ nominatsiyasida 1-oʻrin.

Manbalar

Havolalar 

 LogFm.com saytida Oriat FM
 
Toshkent shahar ommaviy axborot vositalari
Radio
Radiostansiyalar
Pavel Tyo

Pavel Vladimirovich Tyo (1963-yil 20-may, Toshkent) – rossiyalik tadbirkor, Capital Group direktorlar kengashi raisi va asosiy egasi.

Biografiya 
Pavel Tyo 1963-yil 20-mayda Oʻzbekistonning Toshkent shahrida tugʻilgan. 1985-yilda nomidagi Toshkent politexnika institutini tamomlagan.Issiqlik elektr stansiyalari boʻyicha ilmiy darajaga ega. Shundan soʻng „Oʻzbekgidroloyiha“ga issiqlik energetikasi boʻyicha muhandis boʻlib ishga kirdi.

2016-yilda u Rossiya Federatsiyasi Qurilish vazirligi huzuridagi Jamoatchilik kengashining koʻp qavatli qurilish boʻyicha komissiyasini boshqargan.

Capital Group 
1990-yillarning boshida u savdo bilan shugʻullanishni boshlagan. 1993-yilda Capital Group qurilish kompaniyasining aksiyadori boʻlgan.

Birinchi loyihalardan biri 1993-yilda Ozerkovskaya qirgʻogʻidagi IBM ofisi boʻlgan.

2016 yilda Capital Group direktorlar kengashi raisi boʻlgan. 2022-yildan boshlab esa kompaniyaning asosiy egasi boʻldi.

Dorixonalari 
U 180 ta dorixonadan iborat „Capital Pharmacies“ dorixonalar tarmogʻining egasi ham.

Skandallar 
2015-yilda Pavel Tyo Qirgʻiziston hududida qor qoplonini oʻldirishda gumon qilindi. Tabiiy resurslar vazirligi ijtimoiy tarmoqlardagi maʼlumotlarni tekshirish uchun Bosh prokuraturaga soʻrov yubordi. K-News agentligi maʼlumotlariga koʻra, Qirgʻiziston rasmiylari bu ish boʻyicha tekshiruv oʻtkazmagan.

Oila 
Cho Myon Xi (1894-1938) – ota tarafdan bobosi , koreys yozuvchisi, 1938-yil 15-aprelda „Uchlik“ qarori bilan sovet xalqi manfaatlariga xiyonat qilish va josuslik aybi bilan oʻlimga hukm qilingan va 11-may kuni qatl etilgan.

Olga Karput – rafiqasi, KM20 doʻkonining egasi. Olti farzandi bor.

Manbalar 

Toshkentda tugʻilganlar
Yashayotgan insonlar
1963-yilda tugʻilganlar
20-mayda tugʻilganlar
Tadbirkorlar
Viktor Orlovskiy

Viktor Orlovskiy (1974-yil 12-aprel, Toshkent) – rossiyalik investor va tadbirkor. Fort Ross Ventures kompaniyasi asoschisi.

Biografiya

Hayotning boshlangʻich davri 
Viktor Orlovskiy 1974-yil 12-aprelda Toshkentda tugʻilgan. 1996-yilda Toshkent aloqa elektrotexnika institutini „Avtomatik elektr aloqasi“ mutaxassisligi boʻyicha tamomlagan. 2001- yilda esa Moskva davlat iqtisodiyot, statistika va informatika universitetini „Moliya va kredit“ mutaxassisligi boʻyicha tamomlagan. Shuningdek uAngliyaning Uorvik universitetida MBA dasturi boʻyicha tahsil olgan.

Mehnat faoliyati 
U oʻz mehnat faoliyatini ABN AMRO Bankining Oʻzbekiston, Gollandiya va Rossiyadagi texnologiya boʻlimlarida boshlagan, u yerda bankning axborot texnologiyalari, korporativ, chakana va investitsiya biznesi sohasidagi transformatsiya dasturlariga rahbarlik qilgan.

2001-yildan 2004-yilgacha u Yevropaning eng ilgʻor banklaridan biri boʻlgan Alfa-Bankda katta vitse-prezident va raqamli transformatsiya dasturi boʻlimi boshligʻi boʻlib ishlagan.

2006-yildan 2008-yilgacha u IBMning Rossiya/MDH davlatlaridagi filialida konsalting boʻlimida ishlagan.

2008-yildan 2015-yilgacha katta vitse-prezident va boshqaruv kengashi aʼzosi va IT bloki boshligʻi sifatida ishlagan. Dunyodagi eng yirik banklardan biri boʻlgan Sberbankning texnologik transformatsiyalar dasturini boshqargan. Bu lavozimda 90 milliondan ortiq jismoniy va 5 million yuridik mijozlar uchun oʻttizdan ortiq yuqori texnologiyali raqamli biznesni oʻz ichiga olgan noyob raqamli ekotizimni yaratdi. Shuningdek, noyob raqamli texnologiya infratuzilmasini joriy etishga erishgan.

2015-yilda Viktor Kaliforniyaga koʻchib oʻtdi. AQSh va Isroildagi startaplarga sarmoya kiritishga ixtisoslashgan Fort Ross Ventures fondiga asos soldi.

2013-yilda IT olamining eng yaxshi yetakchilaridan biri sifatida tan olingan (Oracle mukofoti).

U mualliflik qilgan „Ot nosoroga k edinorogu. Kak provesti kompaniyu cherez transformatsiyu v sifrovuyu epoxu i izbejat smertelnix lovushek“ kitobi PWC tomonidan „Rossiyada 2020-yil kitobi“ mukofotiga sazovor boʻldi. Kitob ingliz va xitoy tillarida ham chiqdi.

Manbalar 

Toshkentda tugʻilganlar
Yashayotgan insonlar
1974-yilda tugʻilganlar
12-aprelda tugʻilganlar
Tadbirkorlar
Toshkent
Marat Aubakirov

Marat Gabbasovich Aubakirov (1952-yil 23-fevralda) - sovet va qozoq harbiy rahbari, general-mayor .

Biografiya 
Marat Aubakirov 1952-yil 23-fevralda Toshkent shahrida tug‘ilgan. 1969-yildan boshlab SSSR Qurolli Kuchlari safida bo'lgan. Toshkent oliy umumqoʻshin qoʻmondonlik bilim yurtini (1973), Rossiya Federatsiyasi Zirhli Kuchlari Harbiy akademiyasini (1984) tugatgan. Tank, vzvod, rota, batalyon komandiri bo'lib xizmat qilgan. 1985-yilda Gruziya SSR Oliy Kengashi nomidagi Qizil Yulduz diviziyasining komandiri. 1988-yildan kichik komandirlarni tayyorlash o'quv markazi boshlig'i etib tayinlandi.1996-yildan - Qozog'iston Respublikasi Mudofaa vazirligining qurol-yarog' va texnika fondi boshlig'i bo'lgan. Shuningdek Qizil Yulduz ordeni bilan taqdirlangan.

Mukofotlari 

 Qizil yulduz ordeni
 "Harbiy hamdo'stlikni mustahkamlagani uchun" medali
 "SSSR Qurolli Kuchlari faxriysi" medali
 "SSSR Qurolli Kuchlariga 50 yil" yubiley medali
 "SSSR Qurolli Kuchlariga 60 yil" yubiley medali 
 "SSSR Qurolli Kuchlariga 70 yil" yubiley medali 
 1-darajali "Buyuk xizmatlari uchun" medali
 II darajali "Buyuk xizmatlari uchun" medali
 III darajali "Buyuk xizmatlari uchun" medali
 "Harbiy jasorat uchun" medali va boshqalar.

Manbalar

Adabiyotlar

Havolalar 

SSSR Qurolli Kuchlarining 70 yilligi yubiley medali sohiblari
Qizil Yulduz ordeni sohiblari
General-mayorlar (SSSR)
Toshkentda tugʻilganlar
Yashayotgan insonlar
1952-yilda tugʻilganlar
23-fevralda tugʻilganlar
Georgios Athanasiadis

Georgios (Yorgios) Athanasiadis (  ; 1962-yil 5-iyun ) - yunon erkin kurashchisi, Jahon va Yevropa chempionatlari sovrindori, Olimpiya o'yinlari ishtirokchisi.

Sportdagi karyerasi 
1987-yil may oyida Bolgariyaning Veliko Tırnovo shahrida bo'lib o'tgan Yevropa chempionati finalida u finalda SSSR vakili Arsen Fadzaevga yutqazdi. 1987-yil avgust oyida Fransiyaning Klermon-Ferran shahrida bo‘lib o‘tgan jahon chempionati finalida u o‘z imkoniyatlarini ko‘rib chiqib, Arsen Fadzaevga qarshi jangga chiqmadi. 1990-yil sentyabr oyida u Tokiodagi jahon chempionati finalida Arsen Fadzaevga yutqazdi. 1992-yil iyul oyida Barselona Olimpiadasida u birinchi raundda janubiy koreyalik Go Young Xoni mag'lub etdi. Ikkinchi jang nemis Georg Shvabenlandga qarshi 0:0 hisobida durang bilan yakunlandi. Uchinchi jangda eronlik Ali Akbarnejadga yutqazdi va pley-offga chiqmasdan musobaqani yakunladi.

Natijalari 

 Kurash bo'yicha Yevropa chempionati 1982-yil — 6;
 Kurash bo'yicha jahon chempionati 1983-yil — 15;
 Kurash boʻyicha Yevropa chempionati 1984-yil — 7;
 Kurash bo'yicha Yevropa chempionati 1986-yil — 5;
 Kurash bo'yicha Evropa chempionati 1987-yil — ;
 Kurash bo'yicha jahon chempionati 1987-yil — ;
 Kurash bo'yicha Yevropa chempionati 1988-yil — 4;
 Kurash bo'yicha Yevropa chempionati 1989-yil — 8;
 Kurash boʻyicha Yevropa chempionati 1990-yil —4;
 Kurash bo'yicha jahon chempionati 1990-yil — ;
 Kurash bo'yicha Yevropa chempionati 1991-yil — 5;
 Kurash bo'yicha jahon chempionati 1991-yil — 6;
 Kurash bo'yicha Yevropa chempionati 1992-yil — 11;
 Olimpiada 1992-yil — 11;
 Kurash bo'yicha Yevropa chempionati 1994-yil — 17;
 Kurash bo'yicha jahon chempionati 1994-yil — 11;
 Kurash bo'yicha Yevropa chempionati 1995-yil — 8;

Manbalar 

Toshkentda tugʻilganlar
Yashayotgan insonlar
1962-yilda tugʻilganlar
5-iyunda tugʻilganlar
Shvartsberg Dora

Shvartsberg Dora ( tugʻilgan paytidagi ismi Izidora Rafailovna Shvartsberg, 1946-yil 27-mart, Toshkent shahri) – Avstriyalik skripkachi va musiqa oʻqituvchisi. Kareliya Respublikasida xizmat koʻrsatgan artist.

Hayoti 
Shvartsberg Dora yahudiy teatr musiqachilari oilasida tugʻilgan. Ota-onasi bilan Nikolayevda (1949-1955), keyin Kishinyovda yashagan. U yerda ota-onasi Moldovaning „Jok“ xalq raqs ansamblida ishlagan. Odessadagi P. S. Stolyarskiy maktabining bitiruvchisi (oʻqituvchi Beniamin Mordkovich). Moskva konservatoriyasini tugatgan (1966-1971-yil).

Faoliyati 
1969-yilda Paganini xalqaro skripka tanlovida 4-oʻrinni egallagan. Dora doimiy ravishda pianinochi Boris Petrushanskiy bilan duet kuylaydi. 1971-yilda Myunxendagi ARD tanlovida u bilan ikkinchi oʻrinni egallagan.

1973-yilda Isroilga koʻchib kelgan. Turmush qurgandan keyin, Nyu-Yorkka koʻchib oʻtadi. Soʻng, Mannes kollejida dars beradi. Shvartsberg muntazam ravishda Yevropa va Amerikaning konsert zallarida chiqish qilgan. 1989-yildan beri doimiy ravishda Rossiyada gastrollarda boʻladi. Uning argentinalik violonchelchi Xorxe Bosso bilan ijodiy dueti hammaga maʼlum. Marta Argerich bilan ansamblda ham chiqish qilgan.

Dora Shvartsberg koʻplab xalqaro musiqa tanlovlari va festivallari, jumladan Saxarov xalqaro sanʼat festivali ishtirokchisi va gʻolibi. 1976-yilda Karl Flesch skripka tanlovida birinchi oʻrinni egallagan. 1989–2018-yillarda Vena sanʼat va musiqa instituti professori boʻlgan. Talabalar orasida Patrisiya Kopatchinskaya, Marianna Vasilyevalar ham bor edi. 2018-yildan beri Tel-Aviv universiteti qoshidagi Buchman-Mehta musiqa maktabi professori boʻlib ishlamoqda.

Oilasi 
Otasi – Rafail Shvartsberg, skripkachi, Ruminiyadan. Onasi – Mira Izrailevna Shenderovich (1921-?), violonchelchi, Kiyevdan.
Qizi – Nora Romanova-Shvartsberg, skripkachi.

Havolalar 
 Stranitsa na sayte Proekta Marti Argerix
 Dora Shvarsberg i Xorxe Bosso v gostyax u Vladimira Molchanova v programme radio „Orfey“ „Randevu s diletantom“ (16.02.2008) (audio)

Manbalar 

Toshkentda tugʻilganlar
1946-yilda tugʻilganlar
27-martda tugʻilganlar
Musiqachilar